User:Mishra.divyanshu25503

ग्रहलाघवम अनुसार अहर्गण मध्यमाधिकार

श्लोक ४ और ५ का अर्थ। वर्तमान शक  में द् वी  २  अब्धि  ४  इन्द्र  १४  ( ‘अंकनान  वामतो गति :’के अनुसार १४४२ ) को घटाए, जो शेष रहे उसमें ईश ११का भाग  दे, जो लब्धि  प्राप्त  हो,उसको चक्र कहते है।भाग देने पर जो  संख्या  शेष बचे, उसको रवि १२ से गुणा करे।जो गुणनफल मिले,उसमें चैत्र शुक्ल प्रतिपदा से मास गणना करके इष्टकाल  तक जो मास संख्या प्राप्त हो, उसको जोड़ दे। इसको मध्यम मासगण  कहते है।इस संख्या को दो स्थान पर लिखे। एक स्थान पर चक्र संख्या को दूना करके उसमें दस जोड़ दे। तब जो संख्या प्राप्त हो, उसमें ३३ का भाग दे, जो लब्धि हो, उस संख्या  को अधिक मास कहते है।

दूसरे स्थान पर लिखी संख्या में उक्त संख्या को जोड़ दे, तब जो संख्या प्राप्त हो , उसको ३० से गुणा करे  । जो गुणनफल मिले , उसमें  गततिथि शुक्ल प्रतिपदा से ले कर जिस दिन का अहर्गण निकलना हो, उससे एक दिन पहले की तिथि तक की संख्या को जोड़ करके उसमें ६ का भाग दे  ।  यह मध्यम अहर्गण है।

इसे भी दो स्थान पर लिखे । एक स्थान पर ६४ का  भाग दे  । जो लब्धि मिले , वह क्षयदिवस  संख्या है। इन क्षय दिनो को दूसरे स्थान पर लिखी संख्या  में से  घटा दे  । जो शेष बचे वह अहर्गण  (दिनो का समूह )कहा जाता है  । उपर्युक्त चक्र संख्या को ५ से गुणा करके जो गुणनफल प्राप्त हो, उसमें अहर्गण जोड़ करके ७ का भाग दे। जो शेष बचे सोमवार से उस संख्या तक गिने  । जो वार मिले वही उस दिन का वार होता है।यदि शून्य शेष रहे तो सोमवार समझे और १ शेष  में मंगलवार आदि  ।

उपर्युक्त रीति से हमें अहर्गण के साथ इष्ट दिन के वार की भी प्राप्ति हो जाती है। कभी-कभी एक दिन कम हो जाता है। वहाँ कम होने पर १ संख्या जोड़ दी जाती है और अधिक होने पर १ संख्या घटा दी जाती है।इस प्रकार अहर्गण तथा इष्टवार का साधन किया जाता है।

व्याख्याकार : श्री ब्रह्मानन्द त्रिपाठी